2023 2 23
LT
Europos Sąjungos oficialusis leidinys
L 58/1403 KOMISIJA BANDOMIEJI PROJEKTAI
PP 01 — SKYRIUS MOKSLINIAI TYRIMAI IR INOVACIJOS (tęsinys) PP 01 23
(tęsinys)
PP 01 23 04
(tęsinys) — sklandaus integravimo su interneto svetaine www.missingchildrenukraine.eu 3 kalbomis (anglų, ukrainiečių ir rusų), įskaitant pranešimo formą, skirtą (gautoms) naujoms byloms, ir viešų prašymų, susijusių su nerimą keliančiais tarpvalstybiniais vaikų dingimo atvejais, paskelbimo, plakatų internete forma, funkciją; — automatinio spausdintų plakatų kūrimo viešinimo tikslais.
Be to, pagal siūlomą bandomąjį projektą bus sukurtos dar dvi priemonės: — privačios mobiliosios programėlės (skirtos „Android“ ir „iOS“), padėsiančios lengvai pasiekti ir patikrinti platformą „Missing Children Tracker“ naudojantis mobiliuoju įrenginiu ir užtikrinančios įgaliotiems oficialių reagavimo organizacijų naudotojams visoje Europoje galimybes teikti tiesioginius aktyviuosius pranešimus apie incidentus ir (arba) atnaujinimus, susijusius su atvejais dingusių vaikų, kurie, remiantis informacija ir (arba) platformos pažangių sugretinimo algoritmų rezultatais, galėtų būti jų valstybėse; — išmanusis interneto robotas (taip pat pagrįstas DI), specialiai sukurtas socialinei žiniasklaidai, per kurį šeimos iš Ukrainos galėtų pranešti apie naują dingusių vaikų atvejį.
Šiuo metu „Facebook Messenger“ yra pagrindinė komunikacijos priemonė, kurią Ukrainos piliečiai naudoja susisiekdami su Ukrainos reagavimo į dingusių vaikų atvejus organizacija.
Visas pranešimo apie atvejį procesas grindžiamas tik keitimusi pranešimais, kurį palaiko keli savanoriai, patiriantys sunkumų siekdami visapusiškai tvarkyti per „Messenger“ gautą gausybę informacijos apie dingusius vaikus.
Minėto interneto roboto veiklos sritis – viso pranešimo apie dingimą proceso automatizavimas, užklausų teikimas ir atsakymų į konkrečius klausimus gavimas išmaniu būdu, taip pat naujų bylų duomenų, susietų su visais turimais įrodymais (nuotraukomis, teisiniais dokumentais ir kt.), bazėje sukūrimas, kad bylų tvarkytojai iš Ukrainos galėtų sutelkti dėmesį į bylų tvarkymą, o ne įvedinėtų ir lygintų duomenis, gautus pokalbių metu.
Siūlomas bandomasis projektas ne tik turės tiesioginį teigiamą poveikį Ukrainos humanitarinei krizei, bet taip pat gali tapti pagrindu visoms dingusių vaikų paieškos organizacijoms, priklausančioms organizacijai „Missing Children Europe“, kad jos būtų pasirengusios bet kokiai būsimai panašaus masto ir pobūdžio daugianacionalinei ekstremaliajai situacijai.
Be to, bylų tvarkymo procedūros ir priemonės, kurios turi būti įdiegtos dėl nelydimų nepilnamečių iš Ukrainos pagal siūlomą bandomąjį projektą, ateityje galėtų būti lengvai taikomos visų ES dingusių nelydimų nepilnamečių atvejais, nes žinome, kad 2018–2021 m. dingo per 18 000 nepilnamečių, ir vis apie daugiau iš jų taip pat pranešama 116000 tinklui (Europos karštoji linija dingusių vaikų klausimais) visoje Europoje.
Šio bandomojo projekto rezultatai gali būti pagalba panašių įvykių atvejais daugelyje valstybių narių ir jie padėtų organizacijoms, kurios ieško dingusių pabėgėlių vaikų visoje Europoje, taip pat siekiant užmegzti ryšius su vaikais ar net moterimis ir (arba) motinomis ir juos apsaugoti periodiškai įspėjant apie jų saugią padėtį ir (arba) buvimo vietą.
Bus numatyta papildoma galimybė šią programėlę naudoti kaip mygtuką, kurį motinos ir (arba) moterys turi paspausti, kad praneštų, jog yra saugios.
1.
Šis bandomasis projektas gali remtis projekto „Childrescue“ sėkme, pagal pastarąjį tvarkoma speciali dingusių vaikų bylų (tiek aktyvių, tiek ankstesnių) duomenų bazė, saugoma informacija ir išsamūs duomenys apie kiekvieną atvejį, taip pat naudojama pažangi priemonė, pagal kurią galima klasifikuoti vaikų dingimo atvejus (remiantis turimų kiekvieno aktyvaus atvejo duomenų analize ir pažangiu pavyzdžių sugretinimu su ankstesniais atvejais, pasinaudojant mašinų mokymosi modeliais), pvz., pabėgimas / palikimas, ne šeimos nario įvykdytas pagrobimas, šeimos nario įvykdytas pagrobimas, atėmimas pažeidžiant teisę į globą, pasimetimas arba nesavanoriškas dingimas.
Platforma „Childrescue“ gali būti pritaikyta, patobulinta ir modernizuota, kad būtų parengta ir veiktų siekiant nagrinėti dėl karo Ukrainoje dingusių vaikų bylas.